CELEX: 22010D0092
Language: bg
Date: 2010-07-02 00:00:00
Title: Решение на Съвместния комитет на ЕИП № 92/2010 от 2 юли 2010 година за изменение на приложение XVIII (Здравословни и безопасни условия на труд, трудово право и равно третиране на мъжете и жените) и Протокол 37 към Споразумението за ЕИП

21.10.2010   
            
            
               BG
            
            
               Официален вестник на Европейския съюз
            
            
               L 277/46
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 92/2010
   от 2 юли 2010 година
   за изменение на приложение XVIII (Здравословни и безопасни условия на труд, трудово право и равно третиране на мъжете и жените) и Протокол 37 към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално членове 98 и 101 от него,
   като има предвид, че:
   
               (1)
            
            
               Приложение XVIII към Споразумението беше изменено с Решение на Съвместния комитет на ЕИП № 54/2010 от 30 април 2010 г. (1)
               
            
         
               (2)
            
            
               Протокол 37 към Споразумението беше изменен с Решение на Съвместния комитет на ЕИП № 159/2009 от 4 декември 2009 г. (2)
               
            
         
               (3)
            
            
               Решение 2009/17/ЕО на Комисията от 19 декември 2008 г. за създаване на Комитет от експерти по въпросите на командироването на работници (3) трябва да бъде включено в Споразумението.
            
         
               (4)
            
            
               За доброто функциониране на Споразумението Протокол 37 към Споразумението трябва да бъде изменен, за да включи Комитета от експерти по въпросите на командироването на работници, създаден с Решение 2009/17/ЕО, и приложение XVIII трябва да бъде изменено с цел уточняване на процедурите за асоцииране към този комитет,
            
         РЕШИ:
   Член 1
   След точка 30 (Директива 96/71/ЕО на Европейския парламент и на Съвета) от приложение XVIII към Споразумението се създава следната точка:
   
               „30а.
            
            
               
                  32009 D 0017: Решение 2009/17/ЕО на Комисията от 19 декември 2008 г. за създаване на Комитет от експерти по въпросите на командироването на работници (ОВ L 8, 13.1.2009 г., стр. 26).
               Условия за асоциирането на държавите от ЕАСТ в съответствие с член 101 от Споразумението:
               Всяка държава от ЕАСТ може, в съответствие с член 3 от Решение 2009/17/ЕО на Комисията, да определи две лица за участие като наблюдатели в заседанията на Комитета от експерти по въпросите на командироването на работници.“
            
         Член 2
   В Протокол 37 (съдържащ списъка, предвиден в член 101) към Споразумението се вмъква следната точка:
   
               „33.
            
            
               Комитет от експерти по въпросите на командироването на работници (Решение 2009/17/ЕО на Комисията).“
            
         Член 3
   Текстовете на Решение 2009/17/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 4
   Настоящото решение влиза в сила на 3 юли 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 5
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 2 юли 2010 година.
      
         
            За Съвместния комитет на ЕИП
         
         
            Председател
         
         Stefán Haukur JÓHANNESSON
      
   
   
      (1)  ОВ L 181, 15.7.2010 г., стр. 22.
   
      (2)  ОВ L 62, 11.3.2010 г., стр. 65.
   
      (3)  ОВ L 8, 13.1.2009 г., стр. 26.
   
      (4)  Без отбелязани конституционни изисквания.